Martine Welfler

Martine Welfler (født 27. oktober 1991 i Porsgrunn) er en norsk håndballspiller som spiller både håndball og beachhåndball.

Hun spiller til daglig håndball i Oppsal Håndball, men spiller også beachhåndball, og har to VM-bronser og et EM-gull sammen med Norges kvinnelandslag i beachhåndball.

Karriere
Welfler begynte å spille for Pors Håndball da hun var syv år gammel. Hun spilte også for Stridsklev Håndball, før hun gikk til Gjerpen Håndball da hun var 16 år gammel. Hun debuterte i eliteserien 18 år gammel, og hun scoret 19 mål for Gjerpen i Postenligaen 2009/10.Norges håndballforbund - Topscore Postenligaen Kvinner Gjerpen Sesongen 2009/2010, besøkt 6. august 2013. Gjerpen rykket ned til 1. divisjon etter 2010-sesongen, og Welfler scoret der 55 mål i 2010/11-sesongen.Norges håndballforbund - Topscore 1. divisjon Kvinner Gjerpen Sesongen 2010/2011, besøkt 6. august 2013.

Welfler gikk til Bækkelaget i juni 2011.Nordstrands Blad - Mange nye i Bækkelaget, besøkt 5. august 2013. Denne sesongen fikk hun sølv i junior-NM i håndball.

I august 2013 deltok hun på Norges lag i beachhåndball som deltok i World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass.World Games 2013 - Beach Handball , besøkt 4. august 2013. Dette var Welflers debut på Norges landslag i beachhåndball.

Welfler deltok på det norske laget som spilte i VM i beachhåndball 2014 i Recife i Brasil i juli 2014. Det norske laget spilte seg fram til semifinalen, der de tapte 1–2 mot Brasil, og måtte spille bronsefinale. I bronsefinalen slo de Ukraina 2–1, og vant med det bronse i VM.

I VM i beachhåndball 2016 i Budapest fikk Norge bronse, etter seier 2–1 over Ungarn i bronsefinalen, der Welfler scoret to poeng.Norges Håndballforbund - Bronse i Beach-VM, besøkt 30. august 2016. Norge deltok i EM i beachhåndball 2017 i Zagreb, og Welfler deltok i dette mesterskapet.Norges Håndballforbund - Troppen til EM Beach, besøkt 27. juni 2017. Norge vant EM, etter å ha slått Polen i finalen.

Hun signerte for Oppsal Håndball i mai 2017.Oppsal IF - Martine Welfler klar for Oppsal, besøkt 28. juni 2017.

Referanser

Kategori:Norske håndballspillere
Kategori:Norske beachhåndballspillere
Kategori:Håndballspillere for Gjerpen IF
Kategori:Håndballspillere for Bækkelaget SK
Kategori:Personer fra Porsgrunn kommune
Kategori:Fødsler i 1991